สเปนกับการตัดสินใจปลดผู้จัดการทีมกลางศึก และอนาคตในฟุตบอลโลก 2018
เป็นข่าวที่ไม่มีใครคาดคิดและสั่นสะเทือนไปทั้งโลกลูกหนัง เมื่อทีมชาติสเปนตัดสินใจปลด ยูเลน โลเปเตกี จากการเป็นโค้ชทีมชาติก่อนฟุตบอลโลกจะเริ่มต้นเพียงแค่ 1 วัน ซึ่งถือเป็นการตัดสินใจที่เด็ดขาดและเด็ดเดี่ยวอย่างยิ่งแต่ในขณะเดียวกันก็เป็นการตัดสินใจซึ่งนำมาด้วยคำถามตามมาไม่น้อยแน่นอนว่าสาเหตุของการปลดโลเปเตกีเกิดจากการที่มีการประกาศยืนยันจากทีม ราชันชุดขาว เรอัล มาดริด ว่าเขาจะเข้ารับตำแหน่งโค้ชคนใหม่ของทีมหลังจบฟุตบอลโลกต่อจาก ซีเนดีน ซีดาน ซึ่งประกาศอำลาทีมแบบสุดช็อกเช่นกันการประกาศดังกล่าวถูกมองว่า ผิดกาลเทศะ อย่างรุนแรง เนื่องจากเป็นการประกาศก่อนที่ฟุตบอลโลกจะเริ่มต้นขึ้นแค่ 2 วันเท่านั้น ซึ่งไม่น่ามีเหตุผลความจำเป็นอะไรที่เรอัล มาดริด หรือโลเปเตกีจะต้องรีบร้อนขนาดนั้นเพราะการประกาศดังกล่าวส่งผลต่อบรรยากาศในแคมป์ทีมชาติอย่างรุนแรงไม่ต่างจากการดึงเลโก้ชิ้นล่างสุดออก และทำให้งานที่พยายามสร้างกันมาสั่นคลอนและมีโอกาสพังทลายลงมาได้อย่างง่ายดายไม่นับว่าโลเปเตกีเองก็เพิ่งจะต่อสัญญากับทีมชาติสเปนไปเมื่อเดือนที่แล้ว โดยสัญญามีระยะเวลาถึงปี 2020 ซึ่งเป็นการตัดสินใจที่ชัดเจนของทางสหพันธ์ฟุตบอลสเปนว่าต้องการให้กุนซือวัย 51 ปีคุมทีมต่อไปในระยะยาวการตัดสินใจไปรับงานกับเรอัล มาดริด แถมประกาศแบบไม่สนหน้าอินทร์หน้าพรหมจึงเป็นเรื่องที่หลายฝ่าย รับไม่ได้โดยเฉพาะทางด้าน หลุยส์ รูเบียเลส ประธานสหพันธ์ฟุตบอลสเปน ผู้ที่เป็นคนตัดสินใจที่จะ ปลด โลเปเตกีออกจากตำแหน่งทันทีแบบไม่สนใครหน้าไหนเหมือนกัน รวมถึง เซร์คิโอ รามอส กัปตันทีมและแกนนำอาวุโสในทีมที่พยายามจะ ปราม ไม่ให้รูเบียเลสตัดสินใจหักด้ามพร้าด้วยเข่าแต่ความพยายามดังกล่าวไม่เป็นผล เพราะรูเบียเลสมองว่าโลเปเตกี ทรยศ ต่อทุกคนแม้กระทั่งกับตัวเขาเองก็ยังทราบเรื่องก่อนหน้าการประกาศของเรอัล มาดริด เพียงแค่ 5 นาทีเท่านั้นกิลเยม บาลาเก ผู้สื่อข่าวสเปนชื่อดัง ให้เหตุผลประกอบเพิ่มเติมว่าการตัดสินใจที่เด็ดขาดของรูเบียเลสมาจากแนวทางในการบริหารของประธานสหพันธ์ลูกหนังกระทิงดุที่ให้ คำมั่น กับทุกฝ่ายเอาไว้เมื่อเดือนที่แล้วคำมั่นนั้นคือการที่เขาจะบริหารวงการฟุตบอลสเปนอย่าง โปร่งใสการลอบเจรจากับเรอัล มาดริด ของโลเปเตกีคือการกระทำที่ไม่โปร่งใสและขัดต่อหลักธรรมาภิบาลขององค์กรบาลาเกเปิดเผยว่ารูเบียเลสเป็นคนที่มีบุคลิกแข็งกร้าว ทำให้ตัดสินใจอย่างรวดเร็วทันที เพราะเชื่อว่ามันมีสิ่งที่สำคัญยิ่งกว่าเรื่องของผลการแข่งขันในสนามการชนะเป็นเรื่องสำคัญ การมีโค้ชที่ดีที่สุดเป็นเรื่องสำคัญ แต่เราต้องทำทุกอย่างอย่างถูกต้องด้วย ในเวลานี้มันอาจจะยากลำบาก แต่เมื่อเวลาผ่านไปเราจะแกร่งขึ้นอย่างแน่นอน เป็นจุดยืนที่เด็ดเดี่ยวของมาทาดอร์ที่ชื่อรูเบียเลส หลุยส์ รูเบียเลส (กลาง) ประธานสหพันธ์ฟุตบอลสเปน ผู้ตัดสินใจปลดโลเปเตกี (ซ้าย) แบบสายฟ้าฟาดเส้นทางอลหม่านของโลเปเตกีเรื่องที่น่าประหลาดใจคือโลเปเตกีมีเส้นทางการทำงานที่วุ่นวายอยู่ไม่น้อยย้อนหลังกลับไปในช่วงปี 2016 เขาเคยได้รับข้อเสนอจากทีมวูล์ฟแฮมป์ตัน วันเดอเรอร์ส ให้คุมทีม ซึ่งเกือบจะตอบรับข้อเสนออยู่แล้ว แต่สุดท้ายได้รับการทาบทามจากทางด้านสหพันธ์ฟุตบอลสเปน ซึ่งเวลานั้นยังหาใครที่เหมาะสมจะทำงานต่อจากขรัวเฒ่า บิเซนเต เดล บอสเก ไม่ได้สุดท้ายโลเปเตกีก็ทิ้งข้อเสนอจากวูล์ฟเพื่อรับงานคุมทีมสเปนอีกครั้งนี้จึงมีความรู้สึกที่คล้ายกัน เพียงแต่สลับเป็นเขาตอบรับข้อเสนอจากเรอัล มาดริด ในระหว่างที่ยังคุมทีมชาติสเปนที่กำลังเตรียมทำศึกฟุตบอลโลกอยู่ทั้งนี้เรื่องที่ไม่มีใครเข้าใจคือช่วงเวลาในการประกาศข่าวที่ดูเร่งรีบอย่างน่าประหลาดใจความจริงหากเขาหรือเรอัล มาดริด ชะลอการประกาศข่าวออกไปเป็นในช่วงหลังจบฟุตบอลโลก การตัดสินใจนี้จะไม่มีปัญหาเลยทุกอย่างนั้นเข้าใจได้ เพราะเรอัล มาดริด เป็นสโมสรที่ยิ่งใหญ่ที่สุดของโลก และโอกาสในการทำงานกับสโมสรระดับนี้ไม่ได้มีทุกวันและมากกว่านั้นคือการที่โลเปเตกีเองก็เป็น สายเลือด ของสโมสรด้วย เพราะเขาเคยอยู่กับทีมมาตั้งแต่ยังเป็นนักเตะเยาวชนในทีมกาสติญา หรือทีมชุดเล็กของเรอัล มาดริด และเคยคุมทีมกาสติญาเมื่อ 10 ปีที่แล้วด้วย ก่อนที่จะหันเหมาทำงานกับสหพันธ์ฟุตบอลสเปน โดยรับงานคุมทีมในระดับเยาวชนมาทุกชุดตั้งแต่ U-19 U-20 และ U-21 จนมาได้โอกาสในการคุมทีมชุดใหญ่ไม่ว่าจะประสบความสำเร็จหรือไม่ โลเปเตกีก็เป็นหนึ่งในโค้ชที่จะได้รับการจดจำในเส้นทางชีวิตที่แสนวุ่นวายแล้วเซร์คิโอ รามอส และอันเดรส อิเนียสตา ต้องประคับประคองทีมให้ได้อนาคตของทีม กระทิงดุ ในฟุตบอลโลก 2018ปฏิเสธไม่ได้ว่าการตัดสินใจ เปลี่ยนกระทิงกลางศึก ของสเปนในครั้งนี้ส่งผลกระทบอย่างรุนอย่างต่ออดีตแชมป์โลกเมื่อปี 2010 อย่างช่วยไม่ได้เพราะแม้โลเปเตกีจะถูกตราหน้าเป็นผู้ทรยศไปแล้วในเวลานี้ แต่ก็เป็นคนที่รู้จักทีมชาติสเปนเป็นอย่างดีในทุกซอกทุกมุมและผลงานนับตั้งแต่รับตำแหน่งต่อจากเดล บอสเก ก็ถือว่าไม่เลว คุมทัพไป 20 นัด ไม่เคยแพ้แม้แต่เกมเดียว เป็นการชนะ 14 และเสมอ 6สเปนภายใต้การนำของเขาไม่ได้เป็นทีมที่ถึงขั้น ยอดเยี่ยม ใกล้เคียงกับทีมชุดไร้เทียมทานเหมือนยุคของ หลุยส์ อราโกนเญส ผู้ล่วงลับ หรือเดล บอสเก ที่คว้าแชมป์ยูโร 2 สมัยและแชมป์โลก 1 สมัยแต่อย่างน้อย ลา โรฮา ก็เล่นได้อย่างเป็นระบบ มีระเบียบ และมีการถ่ายเลือดของนักเตะจากรุ่นเก่าสู่รุ่นใหม่ได้ค่อนข้างดีการสูญเสียโลเปเตกีก่อนหน้าจะลงสนามนัดแรกที่ต้องเจอกับทีมแข็งแกร่งอย่าง โปรตุเกสจึงเป็นความเสียหายที่ใหญ่หลวงอย่างไรก็ดี หากมองลงไปในรายละเอียด สเปนถือเป็นชาติที่มีระบบฟุตบอลที่แข็งแกร่งทีมชาติทุกชุดจะเล่นในระบบและทิศทางเดียวกัน ดังนั้นโค้ชในทีมชุดเยาวชนจึงสามารถมารับตำแหน่งในทีมชาติชุดใหญ่ได้อย่างไม่เคอะเขินมากนักพูดง่ายๆ คือใครมาคุม หากไม่ไป รื้อ ใหม่ ระบบของสเปนก็จะยังทำงานเหมือนเดิม เล่นแบบเดิมไม่เปลี่ยนแปลง เพราะแกนของทีมยังแกร่งทั่วแผ่นตั้งแต่ ดาวิด เด แฮ ในตำแหน่งผู้รักษาประตู เซร์คิโอ รามอส ปราการหลังกัปตันทีม อันเดรส อิเนียสตา จอมอัจฉริยะ และดิเอโก คอสตา หัวหมู่ทะลวงฟันประเด็นสำคัญจึงอยู่ที่ตัวโค้ชว่าจะมีความเข้าใจในตัวผู้เล่นที่มีอยู่แค่ไหน และเหนืออื่นใดคือจิตวิทยาในการทำทีมว่าจะสามารถประสานใจเข้าด้วยกันได้หรือไม่ล่าสุดมีการยืนยันว่าทางด้านสหพันธ์ฟุตบอลสเปนเลือก เฟร์นานโด เอียร์โร อดีตกัปตันทีมเข้ามารับตำแหน่งแทนโลเปเตกี ซึ่งแม้ฝีไม้ลายมือในการคุมทีมอาจจะแทบไม่มี เคยคุมแค่เรอัล โอเบียโด แค่ทีมเดียวในฤดูกาล 2016-17แต่อย่างน้อยเอียร์โรก็ทำงานในฐานะผู้อำนวยการเทคนิคของสหพันธ์ฟุตบอลสเปน รู้เห็นเรื่องภายในมาตลอด และประสบการณ์มากล้นในฐานะทีมชาติ ไม่นับบารมีที่สั่งสมมานานน่าจะช่วยในการประคองสถานการณ์ได้เพียงแต่งานนี้ไม่ใช่หน้าที่ของเอียร์โรหรือใครคนใดคนหนึ่งทุกคนในสเปนต้องช่วยกัน ตั้งแต่ประธานสหพันธ์ โค้ช สตาฟฟ์ นักฟุตบอล รวมถึงแฟนๆไม่เช่นนั้นนี่จะเป็นฟุตบอลโลกแห่งหายนะของทีมกระทิงดุอย่างแท้จริงPhoto:Reutersอ้างอิง:
การประกาศรับงานเรอัล มาดริด ของโลเปเตกีถูกมองว่า ผิดกาลเทศะ อย่างรุนแรง เนื่องจากเป็นการประกาศก่อนที่ฟุตบอลโลกจะเริ่มต้นขึ้นแค่ 2 วันเท่านั้น หลุยส์ รูเบียเลส ประธานสหพันธ์ฟุตบอลสเปน เป็นคนที่มีบุคลิกแข็งกร้าว ทำให้ตัดสินใจอย่างรวดเร็วทันที เพราะเชื่อว่ามันมีสิ่งที่สำคัญยิ่งกว่าเรื่องของผลการแข่งขันในสนามโลเปเตกีเองก็เป็น สายเลือด ของสโมสรด้วย เพราะเขาเคยอยู่กับทีมมาตั้งแต่ยังเป็นนักเตะเยาวชนในทีมกาสติญา หรือทีมชุดเล็กของเรอัล มาดริด และเคยคุมทีมกาสติญาเมื่อ 10 ปีที่แล้วด้วย ก่อนที่จะหันเหมาทำงานกับสหพันธ์ฟุตบอลสเปน สเปนถือเป็นชาติที่มีระบบฟุตบอลที่แข็งแกร่ง ทีมชาติทุกชุดจะเล่นในระบบและทิศทางเดียวกัน